Δήμος Γραβιάς

Ο Δήμος Γραβιάς ήταν δήμος του νομού Φωκίδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Δελφών. Είχε πληθυσμό 2.975 κατοίκους. Έδρα του δήμου ήταν η Γραβιά η οποία έχει πληθυσμό 897 κατοίκους κατά την απογραφή του 2001. Ο Δήμος Γραβιάς καταλάμβανε το βορειοανατολικό τμήμα του νομού Φωκίδας. Το μεγαλύτερο τμήμα του περιλάμβανε ημιορεινές περιοχές αλλά και ορεινές που ανήκουν στους ορεινούς όγκους του Παρνασσού και της Γκιώνας. Μοιραζόταν τμήμα του εύφορου λεκανοπεδίου του Κηφισσού με τους δήμους Παρνασσού και Αμφίκλειας με τους οποίους συνόρευε στα βόρεια και ανατολικά. Νότια και δυτικά συνόρευε με τους δήμους Άμφισσας και Καλλιέων.  

Διαίρεση
Ο δήμος Γραβιάς περιλάμβανε τα παρακάτω δημοτικά διαμερίσματα:
  Δ.δ. Γραβιάς  -- η Γραβιά [897]
  Δ.δ. Αποστολιά  -- ο Αποστολιάς [152]
  Δ.δ. Βαργιάνης  -- η Βάργιανη [83]
  Δ.δ. Καλοσκοπής  -- η Καλοσκοπή [335]
  Δ.δ. Καστελλίων  -- τα Καστέλλια [689]
  Δ.δ. Μαριολάτας  -- η Μαριολάτα [600]
  Δ.δ. Οινοχωρίου  -- το Οινοχώρι [114]
  Δ.δ. Σκλήθρου  -- το Σκλήθρο [105]

 Διατελέσαντες Δήμαρχοι Γραβιάς (1999-2010)
Διάρκεια θητείαςΌνομαΠοσοστό % του νικητή(χρονιά/ές εκλογής)Σημειώσεις1 Ιαν. 1999-31 Δεκ. 2002Δημήτριος Χριστοδούλου (1947-2012)51,60% (1998)εκλογές 1998, Υπουργείο Εσωτερικών  Επί μακρόν υπηρέτησε ως πρόεδρος της Κοινότητας Μαριολάτας. Ο πρώτος δήμαρχος του καποδιστριακού Δήμου Γραβιάς. Πέθανε στις 27 Ιουνίου 2012. 1 Ιαν. 2003 - 31 Δεκ. 2010Αθανάσιος Μανανάς52,26% (2002) /  64,70% (2006, από τον πρώτο γύρο) Εξελέγη για πρώτη φορά το 2002 και επανεξελέγη το 2006. Ο τελευταίος δήμαρχος ως την κατάργηση του Δήμου.

Φωτογραφίες της Γραβιάς

 Παραπομπές 

 Εξωτερικοί σύνδεσμοι 

Επίσημη ιστοσελίδα
Παρουσίαση στην ιστοσελίδα του Νομού Φωκίδας

Κατηγορία:Δήμοι της περιφερειακής ενότητας Φωκίδας